da es es en en sv fy sv de id da da nb da da da da da da da da da da da da da da da da da nb da da da da da da da en da da da da da da da da da da en da da de da en en da da de sv fy sv en sv ar da da en da en da en da de en ca nb da en it da da sv tr en en de en en nl en nl sv en da de de en en nl en da da de da en en da da de sv fy sv en sv ar da da en da en da en da de en ca nb da en it da da sv tr en en de en en nl en nl sv en da de de en en nl en en en da da
Bøger Arkiv - Words Matter
En forsinket boganmeldelse af Unboss
“Unboss” af Lars Kolind og Jacob Bøtter, 311 sider, Jyllands-Postens Forlag.
Jeg har ikke tænkt mig at læse den igen i denne omgang, så det bliver en noget atypisk boganmeldelse, hvor jeg skriver lidt om, hvordan bogen har inspireret mig og været med til at ændre min tankegang.
Det er helt sikkert en af de mest moderne management bøger, du kan læse. Unboss giver dig idéer til, hvordan du kan indrette din (eller jeres) virksomhed på en mere moderne måde. Du skal simpelthen unbosse din virksomhed. Det gør du ved at samarbejde med alt fra ansatte, kunder, konkurrenter til leverandører og stole på, at mere frihed er vejen til en succesfuld virksomhed.
I løbet af bogen får du masser af eksempler på, hvordan du griber det an.
Bogen fokuserer meget på, at det ikke længere er nok kun at tænke på profit. Du skal tænke formål foran profit, og på den måde skaber du en hel bevægelse omkring din virksomhed.
Du skal skabe mere end blot profit. Det handler ikke om, at du ikke må tjene penge, men der skal være et formål med de ting, som du bruger din tid på. I bogen er de ikke i tvivl om, at pengene vælter ind, hvis du skaber en virksomhed med et formål, som alle ønsker at støtte.
I bogen kommer de med en række eksempler på virksomheder, som har tænkt i formål frem for profit. Uanset hvilken branche du er i, kan du sagtens brygge din forretning om omkring et formål.
De fleste virksomheder har allerede et formål ved at eksistere, også selvom de ikke har tænkt videre over det. F.eks. skaber en legetøjsbutik glæde til børn og hjælper dem med at udvikle deres fantasi.
En virksomheds formål skal blive en del af virksomhedens DNA, og skal være det mål, som alle i virksomheden arbejder for. Et stærkt formål gør, at alle i virksomheden kæmper for virksomheden. De ansatte føler ikke, at de blot har et job, de har en mission.
Med det rette formål kan virksomheden endda få hjælp udefra fra folk, som ikke engang får løn af virksomheden. Et værdigt formål giver din virksomhed en bevægelse, som er klar til at kæmpe for virksomheden.
Unboss er en ny måde at tænke på
Igennem hele bogen er det tydeligt, at konceptet bag Unboss er, at verden er et sted fyldt med medspillere og ikke fjender. Når du samarbejder med andre, får du mere succes.
Det er et meget nobelt tiltag, og det er befriende at læse en bog, som ikke anser økonomi som et nulsumsspil. Fokusset er, at vi alle sammen kan tjene penge. I stedet for at bekæmpe hinanden kan vi bruge vores energi bedre ved at arbejde sammen.
Med fokus på formål kan vi alle sammen nå vores mål.
Dine partnere, konkurrenter, leverandører osv. skal du se som samarbejdspartnere, i stedet for nogen du skal kæmpe indædt mod for hele tiden at få den bedste pris.
Hvis det går godt for dine leverandører, behøver du ikke have ligeså stort fokus på, at du skal have den bedste pris fra dem. For en stærk leverandør gør det lettere for jeres virksomhed at nå jeres mål.
Jeg beklager, at jeg ikke giver dig en lang liste over, hvad du kan gå i gang med.  Hvis du er interesseret i en ny måde at tænke på, skal du helt sikkert læse bogen. Den giver dig et andet syn på din virksomhed og omgivelserne omkring den.
I  bogen får du masser af eksempler på, hvordan du kan Unbosse din virksomhed. Det kan lade sig gøre inden for alle brancher, og du kan gøre det blandt alle dine afdelinger i virksomheden. Alt fra indkøbsafdelingen til marketingsafdelingen. Alt fra sælgere til ingeniører kan blive unbosset.
Bogen er for alle, som ønsker forbedringer, og som ønsker at motivere sine ansatte. Det er en motivationsbog, som går længere end det, da dine ansatte samtidig motiverer alle omkring sig.
Hvis du unbosser din virksomhed på den rigtige måde, får du en hær af ansatte, som sælger virksomhedens budskab til kunder. Her tænker bogen ikke kun på sælgere. Det næste salg kan ligeså godt komme fra andre steder i virksomheden, da alle arbejder for samme formål og ikke kun tænker på sit eget arbejdsområde.
Dine kunder vil samtidig elske din virksomheds formål, og de spreder derved dit budskab videre til deres omgivelser.
At Unbosse din virksomhed handler om hele virksomheden. Alt fra kontoromgivelser til forhandling med leverandører. Alt kan unbosses. Hvis du vil udfordres i din tankegang, skal du helt sikkert læse denne bog.
Bogen kan købes som pdf og fysisk bog hos Saxo.com. Du kan finde mere information om bogen på Unboss.dk.
https://wordsmatter.dk/wp-content/uploads/2018/08/dripping-ink-header-wordsmatter.png 0 0 hansjonashansen https://wordsmatter.dk/wp-content/uploads/2018/08/dripping-ink-header-wordsmatter.png hansjonashansen2013-10-28 18:21:182014-10-15 11:07:35En forsinket boganmeldelse af Unboss
Gode vaner skaber resultater
februar 12, 2013/0 Kommentarer/i Bøger /af hansjonashansen
Jeg har altid haft det lidt blandet med selvhjælpsbøger, da mange af dem blot er forfatterens personlig holdning, og det kan være svært at overføre til dig selv, hvis du ikke er på samme måde. De kan dog få dig til at tænke, så de kan da stadig bruges. Men jeg synes, at det er mere interessant, når selvhjælpsbøger kombineres med videnskab. En af mine venner snakkede om bogen Te Power of Habit: Why We Do What We Do in Life and Business.
Bogen forklarer, hvorfor mennesker har vaner, og hvordan vi kan ændre dårlige vaner. Bogen er baseret på videnskabelige undersøgelser, der forklarer, hvorfor vi fungerer, som vi gør. Jeg har ikke selv læst bogen, men ud fra det som jeg har hørt om den, så virker det som mange af de ting, som jeg har fundet ud af virker for mig selv, når jeg vil skabe gode vaner.
Det er også grunden til, at jeg gerne vil læse bogen, fordi jeg tror, at den giver et godt indblik i, hvordan vores hjerner fungerer. Målet er selvfølgelig at få flere gode vaner, som kan få én til at nå de ting, som vi virkelig gerne vil nå.
Faktisk er dette blogindlæg en af mine egne gode vaner. Det meste af min arbejdsdag går med at skrive tekst for kunder. I en periode havde jeg dog svært ved at komme i gang med at skrive. Det var svært for mig at tage mig sammen til at gå i gang med at arbejde. Det tror jeg er noget, som mange kan genkende. Jeg har fundet ud af, at hvis jeg starter med at skrive noget tekst, som jeg selv føler, at jeg har valgt, så er jeg i gang, og så er det let for mig at gå i gang med at arbejde effektivt for mine kunder.
Ud fra hvad jeg har læst og hørt om Te Power of Habit: Why We Do What We Do in Life and Business, så giver det god mening, at jeg har det sådan. Det er helt sikkert individuelt, hvad der fungerer for dig. Nogen kan sikkert gå i gang med at arbejde effektivt hele dagen, hvis de starter med at drikke en kop kaffe eller løber en tur.
Det er helt sikkert individuelt, hvad der virker for dig. Prøv dig frem. Jeg vil fraråde dig, at du vælger noget uden afslutning. Facebook har f.eks. ikke nogen afslutning, så du kan blive ved med at stene derinde hele dagen. Men hvis du har besluttet dig for at arbejde, når du har drukket din kaffe, så er du klar til at gå i gang, når den er tom.
Hvis du vil købe bogen, må du meget gerne benytte mit affiliate link. Bogen bliver ikke dyrere af det, men jeg tjener lidt penge, når du køber den. Hvis du ikke bryder dig om det, kan du bare selv finde bogen :D.
Køb bogen hos Amazon.co.uk
https://wordsmatter.dk/wp-content/uploads/2018/08/dripping-ink-header-wordsmatter.png 0 0 hansjonashansen https://wordsmatter.dk/wp-content/uploads/2018/08/dripping-ink-header-wordsmatter.png hansjonashansen2013-02-12 10:24:492014-10-15 10:39:40Gode vaner skaber resultater
Forskellige ting om firma
Forskellige ting om firma
© Copyright - Words Matter - Enfold WordPress Theme by Kriesi
Denne hjemmeside benytter cookies for at give dig en bedre brugeroplevelse. Du kan læse eller acceptere vores privatlivs- og cookiepolitik.